Rørvirksomheden Logstor forbedrede sin indtjening i 2006. Den nordjyske virksomhed blev blandt andet hjulpet af den øgede miljødebat

I Norden får flere og flere private hjem den mere miljøvenlige fjernvarme, og det øger efterspørgslen efter rør fra rørfirmaet Logstor. - Fjernvarme, specielt i forbindelse med CO2-agendaen, er kommet højere op på dagsordenen. Det ser vi særligt i de nordiske områder, men også i Østeuropa. Vi kan mærke der er kommet mere blus på, siger Preben Tolstrup til Børsen. I august sidste år blev Logstor opkøbt af den britiske kapitalfond, Montagu Private Equity. Derfor dækker de første regnskabstal for 2006 kun over årets sidste fem måneder. I 2006 var omsætningen på hele 1,1 milliarder kroner, mens driftsindtjeningen var på knap 70 millioner kroner.